**În 2025, LG împlinește 60 de ani: un brand creat de fermieri, pentru fermieri**

**București, 13 februarie 2025**.

În 2025, brandul LG sărbătorește 60 de ani de încredere, inovație și parteneriat. Creat în 1965 de Limagrain, o cooperativă condusă de fermieri în Limagne Val d'Allier, Franța, brandul LG a fost construit pe valorile fondatorilor săi. Ascultând fermierii. Lucrând alături de ei. Livrând ceea ce au cu adevărat nevoie. Astăzi, LG este un brand de încredere în 77 de țări. Ajută fermierii să se devolte mai bine, mai inteligent și mai sustenabil.

*„****Povestea LG este povestea fermierilor****”,* spune Regis Fournier, CEO al Limagrain Field Seeds. *„A început cu LG 11, o varietate de porumb care a transformat câmpurile din Europa de Nord. De-a lungul decadelor, brandul s-a transformat într-un simbol global al progresului, dar misiunea noastră rămâne neschimbată: să servim și să creștem împreună cu fermierii”.* Născut din fermieri, ghidat de fermieri.

**Creat de fermieri, pentru fermieri.**

Brandul LG a fost creat cu un singur scop: să sprijine fermierii. Fiecare sămânță și fiecare soluție sunt dezvoltate cu o înțelegere profundă a nevoilor acestora. Acest lucru vine natural – face parte din rădăcinile noastre.

Fiind parte din Limagrain, o cooperativă deținută și condusă de fermieri, portofoliul brandului LG este modelat de cei care trăiesc și respiră agricultura zi de zi.

Oamenii sunt sufletul brandului LG. Echipele din spatele portofoliului LG sunt dedicate să le ofere fermierilor cele mai bune soluții. Ei ascultă, se adaptează și lucrează cu un singur obiectiv: să aducă o schimbare reală în câmpuri.

De peste 60 de ani, această legătură strânsă cu fermierii a construit încredere și a dus la crearea unor produse cu adevărat utile. LG nu este doar un brand, ci o reflecție a valorilor fermierilor și o promisiune de a-i pune mereu pe primul loc.

**Culturi la fel de diverse precum câmpurile fermierilor**

Niciun fermier nu cultivă o singură cultură, iar portofoliul LG reflectă această diversitate. Cu patru culturi principale la nivel global – porumb, grâu, floarea-soarelui și rapiță – brandul LG oferă fundația productivității agricole pentru milioane de fermieri.

Însă agricultura nu are o soluție universală. De aceea, LG include și o gamă de culturi tactice, precum orz, mazăre, soia, mei, orez și leguminoase, adaptate condițiilor specifice fiecărei regiuni și fiecărui climat. Fie că este vorba despre porumb rezistent la secetă în Africa, grâu cu randament ridicat în Europa sau soiuri de orez adaptate pentru Asia, LG se adaptează nevoilor fermierilor, asigurându-le instrumentele potrivite pentru o agricultură sustenabilă și profitabilă.

Această combinație între expertiza globală și soluțiile locale face ca brandul LG să fie un partener de încredere pentru fermieri, sezon după sezon.

**Inovație pentru un viitor mai bun**

Inovația a fost întotdeauna în centrul brandului LG. Fiecare produs din portofoliul LG reflectă devotamentul echipelor de la Limagrain Field Seeds de a oferi fermierilor instrumentele necesare pentru a face față provocărilor actuale. Scopul este simplu: să ajute fermierii să obțină producții mai bune, protejând în același timp solul pentru generațiile viitoare.

Susținută de expertiza cercetătorilor, compania investește o parte semnificativă din cifra sa anuală de afaceri în cercetare și dezvoltare, asigurându-se că semințele și tehnologiile sale răspund cerințelor agriculturii moderne.

Cu 61 de centre de cercetare la nivel global, Limagrain Field Seeds oferă genetici avansate, tratamente biostimulatoare precum Starcover și soluții digitale precum Agility, ajutând fermierii să maximizeze randamentele și, în același timp, să reducă impactul asupra mediului.

Sustenabilitatea nu este doar un concept la modă, ci un angajament real de a lăsa pământul într-o stare mai bună pentru generațiile viitoare.

**O celebrare a fermierilor din întreaga lume**

Aniversarea de 60 de ani a brandului LG este un prilej de a privi înapoi, dar mai ales o ocazie de a sărbători fermierii care au contribuit la ceea ce este brandul astăzi.

De la Argentina până în India, se vor desfășura în acest an evenimente special dedicate fermierilor, ce vor consolida legăturile care unesc comunitățile agricole din întreaga lume.

În Romania, deja a fost dat startul celebrării, prin organizarea a 4 evenimente în cele 4 regiuni ale țării, care au adus fermierii împreună pentru a-și împărtăși poveștile, a descoperi noi tehnologii create pentru fermele românilor și adaptate la condițiile restrictive din ziua de astăzi.

*„****Am creat brandul LG pentru fermieri, și fiecare etapă pe care o atingem se datorează lor****”,* spune Regis Fournier. „*Această celebrare aparține fiecărui fermier care ne-a oferit încredere, a crescut împreună cu noi și a făcut ca brandul LG să fie parte din povestea lor. Împreună, privim spre următorii 60 de ani de inovație și colaborare în agricultură”.*

Fermierii pot participa la celebrările globale și pot afla mai multe despre călătoria LG vizitând [www.lgseeds.ro](http://www.lgseeds.ro) sau paginile de Social Media: [Instagram LG Seeds România](https://www.instagram.com/lgseedsromania/reel/DFslCMgoU5G/), [Facebook LG Seeds România](https://www.facebook.com/people/LG-Seeds-Rom%C3%A2nia/100063679796754/), [TikTok LG Seeds România](https://www.tiktok.com/%40lgseedsromania) și [LinkedIn Limagrain România](https://www.linkedin.com/company/limagrain-central-europe-se/?originalSubdomain=ro).

\*\*\*

**Despre LG:** Din 1965, brandul LG a oferit soluții inovatoare pentru diverse culturi pentru a răspunde nevoilor variate ale fermierilor. Prezent în 77 de țări și susținut de expertiza Limagrain Field Seeds, brandul LG se angajează să ajute fermierii să cultive mai inteligent, mai sustenabil și cu încredere pentru generațiile viitoare.